آمریکا بیرلشمیش دؤولتلری میللی گوونلیک مشاویری جیک سالیوان،حاتای مرکزلی ۶،۴ بؤیوکلوگونده‌کی زلز‌له ایله باغلی اؤلکه‌سینین دستگینین داوام ائدجگینی سؤیله‌دی.
سالیوان توییتردن ائتدیگی پایلاشیمدا،
"تورکیه و سوریه‌ده اونسوز دا داغیلان بؤلگه‌لری ووران زلز‌له خبرلری دولاییسیلا دریندن قایغی دویدوق" دئدی.
سالیوان، زلز‌له‌لر سببی ایله آمریکانین تام دستگینین داوام ائدجگینی وورغولادی.
دونن حاتایین دفنه ائلچه‌سینده تورکیه ساعاتییلا ۲۰.۰۴ده ۶،۴ بؤیوکلوگونده و تورکیه ساعاتییلا ۲۰.۰۷ده سامان‌داغ ائلچه‌سینده ۵،۸ بؤیوکلوگونده ایکی زلز‌له میدانا گلمیشدی. زلز‌له‌لر، سوریه، اردن، عراق، فیلیسطین، اسرائیل و مصرده ده حس ائدیلمیشدی.
